Asterales

**Asterales** on kaksisirkkaisten asteridien Euasteridae II -ryhmään kuuluva kasvilahko. Sen tunnetuimpia edustajia ovat kellokasvit (Campanulaceae) ja mykerökukkaiset eli asterikasvit (Asteraceae).

Lahkon fytokemiaan kuuluvat eräät iridisoivat eli välkehtivät yhdisteet ja fruktosaanit, kuten inuliini, joka tavallisesti korvaa tärkkelyksen vararavintona. Nivelten anatomiaan kuuluu kolme johtojännelieriön aukkoa, joista kustakin lähtee kolme johtojännettä lehteen. Lehtiasento on kierteinen. Kukassa on teriöstä erilliset heteet ja pohjuskehrä eli diskus. Sikiäimessä on paljon siemenaiheita ja pitkä vartalo. Siemenen endospermi (vararavintosolukko) on runsas ja siinä on imuelimiä eli haustorioita.

## Heimot

Lahkoon kuuluu 11 heimoa, joista mykerökukkais-, kello- ja raatekasveja tavataan myös Suomessa.
* **[[Rousseaceae]]**
** 4 sukua, 13 lajia Mauritiuksella ja Uudesta-Guineasta Uuteen-Seelantiin ulottuvalla alueella
** synonyymit: Abrophyllaceae, Carpodetaceae
* **[[kellokasvit|Campanulaceae]]** – kellokasvit
** 84 sukua, 2380 lajia yleismaailmallisesti
** synonyymit: Cyananthaceae, Cyphiaceae, Cyphocarpaceae, Dortmannaceae, Jasionaceae, Lobeliaceae, Nemacladaceae
* **[[Pentaphragmataceae]]**
** 1 suku (*Pentaphragma*), 30 lajia Kaakkois-Aasiassa ja Malaijien saaristossa
* **[[Alseuosmiaceae]]**
** 4 sukua, 10 lajia Uudessa-Guineassa, Itä-Australiassa, Uudessa-Seelannissa ja Uudessa-Kaledoniassa
** synonyymi: Platyspermataceae
* **[[Phellinaceae]]**
** 1 suku (*Phelline*), 12 lajia Uudessa-Kaledoniassa
* **[[Argophyllaceae]]**
** 2 sukua, 21 lajia lounaisella Tyynenmeren alueella
** synonyymi: Corokiaceae
* **[[Stylidiaceae]]**
** 6 sukua, 245 lajia Kaakkois-Aasiasta Uuteen-Seelantiin ulottuvalla alueella ja Etelä-Amerikan eteläosissa
** synonyymi: Donatiaceae
* **[[raatekasvit|Menyanthaceae]]** – raatekasvit
** 5 sukua, 58 lajia yleismaailmallisesti
* **[[siniviuhkakasvit|Goodeniaceae]]** – siniviuhkakasvit
** 12 sukua, 430 lajia tropiikissa, enimmäkseen Australiassa
** synonyymit: Brunoniaceae, Scaevolaceae
* **[[neulatupsiokasvit|Calyceraceae]]** – neulatupsiokasvit
** 4 sukua, 60 lajia Etelä-Amerikassa
** synonyymi: Boopidaceae
* **[[asterikasvit|Asteraceae]]** (eli Compositae) – asterikasvit eli mykerökukkaiskasvit
** 1620 sukua, 23000 lajia (suurin koppisiemenisheimo) yleismaailmallisesti
** synonyymit: Acarnaceae, Ambrosiaceae, Anthemidaceae, Aposeridaceae, Arctotidaceae, Artemisiaceae, Athanasiaceae, Calendulaceae, Carduaceae, Centaureaceae, Cichoriaceae, Cnicaceae, Coreopsidaceae, Cynaraceae, Echinopaceae, Eupatoriaceae, Gnaphaliaceae, Heleniaceae, Helianthaceae, Helichrysaceae, Inulaceae, Lactucaceae, Madiaceae, Matricariaceae, Mutisiaceae, Nassauviaceae, Partheniaceae, Perdiciaceae, Picridaceae, Santolinaceae, Senecionaceae, Serrulataceae, Tanaceataceae, Vernoniaceae, Xanthiaceae

Lahkon yhteyteen on aiemmin sijoitettu myös systemaattiselta asemaltaan epävarma bruniakasvien (Bruniaceae) heimo, jota nykyisin kuitenkin usein pidetään omana lahkonaan Bruniales.
* **[[bruniakasvit|Bruniaceae]]** – bruniakasvit
** 12 sukua, 75 lajia Etelä-Afrikassa
** synonyymi: Berzeliaceae

## Lähteet
* Stevens, P. F. (2001–). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/.

### Viitteet

## Aiheesta muualla
* Evoluutiopuu: http://www.mobot.org/mobot/research/apweb/trees/asteralesnotl2.gif